CTESC | Dictamen 05/2015\nInici > Documents > Dictàmens > 2015 > Dictamen 05/2015\nsobre el Projecte de decret sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment\n29 a favor, 0 en contra, 0 abstencions\nNorma aprovada: Decret 86/2015, de 2 de juny, sobre l’aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment\nEl Govern ha acceptat les observacions referides a concretar determinats aspectes de la norma i a aclarir determinats conceptes que s’hi utilitzen\nTenint en compte el contingut de la norma, el CTESC considera que el Projecte de decret s’hauria d’haver debatut amb els agents econòmics i socials en els espais de diàleg existents.\nEl CTESC recomana avançar en la integració de les persones amb discapacitat en el mercat de treball ordinari, atès que el Reial decret 364/2005 permet que les comunitats autònomes amb competències en matèria de treball, ocupació i formació puguin adaptar el procediment a les normes pròpies d’organització interna.\nTambé s’insta el Govern a realitzar una avaluació i un seguiment de l’aplicació de la quota de reserva del 2% i dels resultats de les mesures alternatives.\nLa norma determina que es pot demanar informació a les empreses sobre les contractacions efectuades en els últims dotze mesos. El CTESC recomana que s’aclareixi qui té la potestat per requerir informació a l’empresa oferent en cas que l’oferta de treball s’hagi presentat a una agència de col·locació. També es considera que les oficines de treball haurien de ser les úniques que certifiquessin la inexistència de candidats que complissin els requeriments de l’oferta d’ocupació.\nEl CTESC considera que els centres especials de treball i les fundacions i associacions d’utilitat pública el primer que haurien de justificar és la creació directa d’ocupació, mesurada en el nombre de persones incorporades i de contractes de treball realitzats, o de les contractacions que s’han pogut mantenir.\nPel que fa a les mesures alternatives, el CTESC considera que s’haurien de prioritzar i deixar com a darrera mesura la realització de donacions i d’accions de patrocini de caràcter monetari.\nEl CTESC recomana introduir una disposició transitòria per tal d’establir que fins que no entri en vigor la normativa reglamentària que ha de regular les condicions de funcionament dels centres especials de treball, d’acord amb l’establert al Reial decret legislatiu 1/2003, s’estableixi l’obligatorietat de la inscripció en el registre català per tal de preservar el model de centres especials de treball existents a Catalunya.\nEl CTESC proposa que es defineixi el sistema per calcular els recursos econòmics que els centres especials de treball han d’invertir per promoure el trànsit del personal amb discapacitat cap al mercat de treball ordinari. També es proposa que es defineixi el sistema per calcular els recursos econòmics que s’han d’invertir per al desenvolupament d’activitats d’inserció laboral i de creació d’ocupació a favor de persones amb discapacitat en el mercat de treball.\nEl CTESC recomana eliminar alguns conceptes jurídicament indeterminats que poden generar incertesa i/o inseguretat jurídica pel que fa al grau de compliment.\nEn el vot particular presentat conjuntament per Foment del Treball i Fepime, es posa de manifest que no comparteixen tres observacions del Dictamen. En primer lloc no comparteixen la priorització de les mesures alternatives a la reserva de plantilla per a persones amb discapacitat. En segon lloc consideren que si una agència de col•locació ha tramitat la gestió de l’oferta de treball hauria de poder certificar la inexistència de candidats que complissin els requeriments de l’oferta d’ocupació. En tercer lloc, consideren que l’obligatorietat de la inscripció en el Registre Català de Centres Especials de Treball no té prou empara legal i podria ser contrari a les regles de lliure competència en el mercat, llibertat d’empresa i unitat de mercat de la Unió Europea.


Humanitat augmentada: Alessandro Baricco conversa amb Jorge Carrión – Idees\nHumanitat augmentada: Alessandro Baricco conversa amb Jorge Carrión\n16.03.2020, 18.30 - 20h\nEl món ha esdevingut un gran hàbitat digital, on fluctuen a un ritme vertiginós l’economia, la informació i les interaccions socials. En la nostra vida diària també s’introdueixen cada vegada més mecanismes i tecnologies de gamificació suposadament pensades per facilitar-nos l’existència. Però qui guanya i qui perd, realment, en aquest joc? En aquesta sessió organitzada pel CCCB, l’escriptor, assagista i dramaturg italià Alessandro Baricco conversarà amb l’escriptor Jorge Carrión sobre com els videojocs ens ajuden a entendre les lògiques de la insurrecció digital que ha col·lapsat els paradigmes tradicionals de la societat del segle XX.\nBaricco dirigeix l’Escola Holden d’escriptura a Torí, i és un dels grans exponents de la narrativa italiana contemporània. Entre els seus llibres, publicats per Anagrama, destaquen el longseller ininterromput Seda (1997), Sense sang (2003) i Aquesta història (2007), així com el monòleg teatral Novecento (2003), la reescriptura d’Homer, Ilíada (2005) i la col·lecció d’assajos Next: Petit llibre sobre la globalització i el món que es prepara (2002) i Los bárbaros: ensayo sobre la mutación (2008). Recentment ha publicat The Game (2019).


Charmig stuga/ Cottage amb vistes a un llac\nUppsala Ö, Uppsala län, Suècia\nAllotjament sencer: casa de camp. Amfitrió: Malin\nEl nostre encantador hostal es troba en una zona pintoresca amb boscos i llacs a la cantonada. Bones oportunitats per fer senderisme a l'exterior de la porta. La casa rural té uns 22 m2 i disposa d'un bany completament de rajola amb dutxa, una cuina senzilla amb nevera, congelador, microones, plats i tetera i taula de cuina. Hi ha dos llits i un sofà llit amb una taula de cafè. Bones comunicacions amb autobús o cotxe a Uppsala (20 min) i Arlanda (35 min). Només 75 km fins a Estocolm.\nLa caseta està situada en un terreny més gran amb una vil·la on vivim. Hi ha bones instal·lacions d'aparcament. Per a estades llargues, es pot parlar de l'accés a la rentadora i a l'assecadora. Es poden llogar kayaks per concertació.\nLänna és una petita vila a 2 mil·límetres a l'est d'Uppsala, situada entre dos llacs: Lötsjön i Långsjön. Länna està situada en una zona molt pintoresca de la zona occidental de Roslagen, amb zones a l'aire lliure, com Fjällnora, zones de bany i reserves naturals a prop. A través de l'antic poble molí va Upplandsleden i el pintoresc museu ferroviari Lennakatten amb trànsit locomotora de vapor durant els mesos d'estiu.


Filtren quant ha cobrat Victoria Federica en l’estrena com a ‘influencer’\nFiltren quant guanya la neboda de Felip VI, Victoria Federica - Europa Press\nLa neboda de Felip VI s'ha embutxacat una morterada en el primer acte oficial en el que fa d'amfitriona\nLa neboda de Felip VI, Victoria Federica, està disposada a tot per convertir-se en una de les influencers més importants d’Espanya. La filla d’Elena de Borbó i el seu nòvio ha debutat en el món de la moda de Sevilla. La noia ha fitxat per una agència de comunicació molt coneguda entre les creadores de continguts a Instagram, la que ara gestiona la seva imatge. El primer pas va ser obrir al públic el seu compte d’Instagram, el que l’ha ajudat a congregar més de 120.000 seguidors en poques setmanes. Li han preparat diverses campanyes i aquest mes ha aparegut públicament en un acte com a amfitriona principal. Parlem de la inauguració del Saló Internacional de Moda Flamenca de Sevilla, la que han cregut que tindria en ella la millor imatge.\nVictoria Federica exerceix d’amfitriona en la inauguració | Europa Press\nLa neboda de Felip VI rep molts aplaudiments per la seva manera de vestir | Instagram\nUna de les preguntes que més es fan els seus seguidors és quant pot arribar a cobrar la filla petita de Marichalar a canvi d’acudir a un esdeveniment així. Vanitatis ha parlat amb diversos experts en el sector, els que posen un preu aproximat al sou que segurament li paguen: “No ha transcendit la xifra exacta, però es podria valorar una feina d’aquest tipus al voltant d’un caixet de 6.000 €. Tenint en compte la repercussió mediàtica aconseguida i l’aparició de mitjans de comunicació d’arreu, evidentment ella és una aposta rendible”.\nVictoria Federica fa d’amfitriona en una inauguració i rep una sorpresa a l’hotel\nL’agència no ha confirmat que realment hagi cobrat això. De fet, han deixat caure que seria una mica menys: “Ha cobrat una xifra moderada. Cal destacar que ella va acceptar aquest encàrrec sobretot per motius sentimentals, ja que adora Sevilla i volia donar suport a la cultura i tradicions de la ciutat. Ens ho va posar tot molt fàcil i va implicar-se en detalls dels que no tenia obligació. És una noia encantadora, senzilla i una mica tímida”.\nUna noia “senzilla”, però que no va dubtar en allotjar-se en l’hotel més luxós de la ciutat. Allà, els directius van voler donar-li una sorpresa i van incorporar al museu la rèplica del vestit que va lluir la seva àvia, Sofia de Grècia, quan va visitar la Fira d’Abril el 1968. Testimonis d’aquell moment asseguren que la noia va somriure i va mostrar-se molt sorpresa per aquest detall. Qui millor hauria caigut al personal de l’hotel, però, va ser el xicot: “Un noi molt natural, espontani i immensament educat. Ens agraïa tot el que fèiem en tot moment”. Parlem de Jorge Bárcenas, DJ molt conegut de les discoteques madrilenyes que surt amb la germana petita de Froilán des de fa més d’un any.\nLa jove Marichalar surt amb el DJ Jorge Bárcenas des de fa més d’un any | Instagram\nEn cas que sigui cert que Victoria Federica cobra 6.000 € per cada acte al que assisteix, queda clar que diners no li falten. I és que, a més a més, cal sumar-hi els milers d’euros que pot estar ingressant per cadascuna de les col·laboracions amb marques que ha signat recentment. Vol convertir-se en la noia de moda, el que agradarà especialment a la seva butxaca.


Cuina Artesana – Francesc Fernández » CRÈDITS NOTA LEGAL\nCUINA I CREACIÓ DELS PLATS:\nXEF: Francesc Fernández Pou\nDISSENY, PROGRAMACIÓ I DIRECCIÓ DEL PROJECTE WEB:\nNarcís Bosch – Dissenyador audiovisual i multimèdia.\nCOMUNICACIÓ I CONTINGUTS:\nMontse Cullell Oriols – Periodista.\nCuina Artesana es reserva el dret a modificar sense previ avís el contingut d’aquest avís legal així com el dret d’alterar la forma d’accés a la seva pàgina web sense previ avís; per tant, i per a una correcta utilització del lloc web, li recomanem que visiti periòdicament aquesta secció.\nCuina Artesana es reserva el dret a modificar, actualitzar o suprimir qualsevol dels continguts d’aquest lloc web, en qualsevol moment i sense previ avís.\nCuina Artesana es reserva el dret a interrompre l’accés al seu lloc web, així com la prestació de qualsevol servei a través del mateix en qualsevol moment i sense previ avís, sigui per motius tècnics, de seguretat, de manteniment o per qualsevol altra causa.\nCuina Artesana no serà responsable en cas de que s’hagi d’interrompre el servei, retard o mal funcionament i altres inconvenients que tinguin el seu origen en causes que s’escapen del control de Cuina Artesana i/o siguin degudes a una actuació dolosa o culpable de l’usuari i/o tinguin el seu origen per causes de força major.\nLa informació continguda en aquest lloc web pot no ser correcta, malgrat els esforços duts a terme per aconseguir-ne l’exactitud i l’actualització. En conseqüència, Cuina Artesana no es responsabilitza dels errors continguts, ni dels danys o perjudicis derivats de la seva utilització.\nAquest lloc web conté enllaços a altres llocs webs del contingut, la utilitat o l’exactitud dels quals no es pot responsabilitzar Cuina Artesana. La incorporació d’un enllaç en aquest lloc web no pot considerar-se una recomanació als usuaris perquè l’utilitzin; la decisió d’utilitzar-lo és responsabilitat d’aquests últims.\nCuina Artesana no es fa responsable dels danys i els perjudicis derivats de l’ús d’aquest lloc web o dels seus continguts, i no garanteix l’absència de virus o la impossibilitat de causar danys en els sistemes informàtics de l’usuari.\nCuina Artesana no es responsabilitza del mal ús que es pugui fer d’aquest lloc web.\nLes condicions d’aquest lloc web i les relacions entre l’usuari i Cuina Artesana es regiran per la legislació espanyola.\nPer conèixer de qualsevol discrepància que pugui sorgir entre l’usuari i Cuina Artesana ambdues parts es sotmeten als Jutges i Tribunals de Girona, Espanya.\nTots els drets reservats. El copyright d’aquest lloc web és propietat de Cuina Artesana. Tot el que veieu o llegiu en aquest lloc web, llevat que s’especifiqui el contrari, està protegit per copyright, o s’utilitza amb permís, de Cuina Artesana. Tot el software, la informació, els productes, els serveis i qualsevol altre contingut inclòs o utilitzat al lloc web, incloent, sense limitar-s’hi, tot el codi HTML i els controls Active X, són propietat de Cuina Artesana, o utilitzats amb el seu permís. El software i els continguts d’aquest lloc web estan protegits per la legislació de copyright i altres disposicions internacionals. Les imatges incloses dins la web són propietat de Cuina Artesana.\nTingueu en compte que qualsevol marca utilitzada o qualsevol tecnologia, producte o procés descrit en el document pot estar subjecte a altres drets de propietat intel·lectual reservats per Cuina Artesana, i no se n’ofereix cap llicència.\nA través del lloc web de Cuina Artesana podeu accedir a altres llocs web independents; Cuina Artesana no es fa responsable del contingut i la naturalesa d’aquests altres llocs.\nCUINA ARTESANA – FRANCESC FERNÁNDEZ POU\nCIF: 40320030 H\nPlaça Sant Pere 11. 17007 Girona


Canvi d'hora: a les 2h, seran les 3h\nAquesta matinada de dissabte a diumenge, entrem en l'horari d'estiu i els rellotges s'han d'avançar una hora. Però, per què ho fem?\nEls rellotges s'han d'avançar una hora aquest diumenge a la matinada: a les 2h, seran les 3h, i s'ha de fer el canvi si no és que el rellotge o l'aparell on consultem l'hora -un ordinador, un telèfon...- ja ho fa automàticament.\nEl canvi d'hora es va produir per primera vegada el 1918 amb l'objectiu d'estalviar carbó. 40 anys després es va decidir deixar de fer-ho, però la crisi del petroli de 1974 va provocar que es tornés a recórrer a l'avançament dels rellotges al nostre país i la resta d'Europa, amb l'argument de que s'estalviava energia.\nDes de llavors, els països europeus avancen i endarrereixen els rellotges dos cops a l'any.


La Generalitat advoca per reduir l'oferta d'estudis com Arquitectura - Diari de Girona\nLa Generalitat advoca per reduir l'oferta d'estudis com Arquitectura\nLa secretària d'Ocupació creu necessari "redimensionar" la totalitat de l'oferta formativa\nLa secretària d'Ocupació de la Generalitat, Esther Sànchez, va qüestionar ahir l'actual estructura del sistema universitari, que ofereix titulacions com la d'Arquitectura, que forma professionals per als quals no existeix demanda d'ocupació, i va advocar per redimensionar aquests estudis. Durant la presentació d'un informe sobre l'accés dels joves al mercat de treball de Catalunya elaborat pel CTESC, Sànchez va assenyalar que és necessari "redimensionar" tota l'actual oferta formativa, des dels cicles formatius fins a les titulacions universitàries per adaptar-la a les demandes del mercat de treball. En aquest sentit, va advocar per "corregir" estudis com els d'Arquitectura, atès que la feina per a aquests professionals ha caigut en un 90 % els últims anys com a conseqüència de la crisi econòmica.\n"Malgrat aquesta caiguda tenim una pila d'universitats que ofereixen aquestes titulacions i moltes persones que han fet esforços fins i tot econòmics per ser arquitectes no tindran feina ni a Espanya ni al mercat internacional".\nEn declaracions posteriors als periodistes, la responsable de les polítiques d'ocupació de la Generalitat va precisar que "el missatge no és que cal tancar la meitat de les universitats espanyoles, sinó que hem de veure com despleguem habilitats i competències transversals que tinguin una sortida en el mercat".\nEn aquesta línia, va assenyalar que els titulats en Arquitectura tenen ara com alternatives especialitzar-se en la rehabilitació d'habitatges, provar el salt a l'estranger o "canviar completament de professió", intentant aprofitar les seves capacitats i competències. Sànchez va assenyalar que la Generalitat està donant ja un primer pas per abordar els reptes que planteja aquest escenari i està ultimant un mapa de formació integral que busca "racionalitzar" l'oferta formativa.\nUn nou "mapa" formatiu\nEl mapa, que es presentarà el mes de juny vinent, analitzarà l'oferta formativa tant en els nivells de formació professional, formació ocupacional i estudis superiors i la demanda actual del mercat de treball. Entre les actuacions que es fer perquè el món de la formació i de la feina vagin de la mà, va destacar que es proporcioni informació permanent i detallada sobre les demandes del mercat laboral per "evitar el disseny d'itineraris (formatius) erronis", i així "no portar les persones a un carreró sense sortida".


La Creu Roja de Roses ajuda als Reis Mags de l'Orient a repartir les joguines de per als nens i nenes de la Vila ·\nLa Creu Roja de Roses ajuda als Reis Mags de l’Orient a repartir les joguines de per als nens i nenes de la Vila\nLa Glòria Pascuet i la Mª Carmen Santos preparant els joguets que tindran els nens i nenes de Roses el dia de Reis\n240 nens i nenes de 97 famílies de Roses tindran el seu joguet el dia de Reis gràcies a la Creu Roja\nLa Creu Roja és un entitat humanitària que està present a tot el món, i per aquest motiu els seus membres coneixen als Reis Mags de l’Orient. Unes Ses Majestes que davant la gran quantitat de joguines que han de repartir per totes les cases dels nens i nenes que s’han portat bé durant el 2015, han demanat a la delegació de la Creu Roja de Roses si podien repartir els joguets per les llars de la Vila.\nI el president de l’entitat, Jordi Segura, es va mostrar encantat de poder ajudar i col·laborar amb els Reis Mags i per aquest motiu “ens han donat joguets per a un total de 97 famílies, el que significa que són un total de 240 nens i nenes” repartirem totes les joguines que tenim en un total de 97 cases.\nDonació de 2.000 € del legat de l’Anna Marés, de Ca l’Anita\nUna nova campanya de joguines que la Creu Roja ha pogut recollir de la mateixa central de la institució de Barcelona, establiments i comerços de Roses, així com persones a títol particular que han volgut col·laborar desinteressadament per intentar que ningú nen o nena de la Vila es quedi sense la seva joguina. Una iniciativa que no ha estat gens fàcil, “perquè la majoria dels joguets que recollíem eren per a mainada petita i teníem manca de joguines per a nens i nenes més grans, però gràcies a la donació de 2.000 € del legat de l’Anna Marés, de Ca l’Anita, i que ens ha fet arribar la Pola i la Flora, hem pogut adquirir aquests joguets que ens faltaven pels nens més grans”.\nJoguines educatives, no bèl·liques ni sexistes\nLes joguines que ha recollit la Creu Roja de Roses per repartir entre la mainada de Roses són d’una tipologia ben definida, “que són educatives, no bel·liques ni sexistes, això com també hem descartat joguines molt maques però que va amb piles, i les hem rebutjat perquè a l’hora de repartir potser en lloc de donar un joguet portem un problema”.\nTotes les joguines noves\nCal destacar que enguany totes les joguines que Creu Roja reparteix són noves, “una propòsit que sempre havia estat la nostra intenció, però que aquest any sí que ho hem pogut fer”, ha assenyalat Segura.\nAixí, el 6 de gener, dia dels Reis Mags, tots els nens i nenes de Roses que s’han portat bé durant el 2015 tindran la seva joguina nova de trinca.\nTags: Campanya de recollida, Creu Roja de Roses, Joguines, nens i nenes, Roses\nPrevious L’impulsor del pica-pica solidari a benefici de les entitats socials de Roses, el restaurant Las Tablas, organitza un altre el proper 3 de gener\nNext Campament del carter reial a Roses aquest dilluns, i dimarts, a la Ciutadella


El Pastoret de sant Joan de la Creu segons Jacint Verdaguer – Castell Interior\nPresentem avui la versió del poema de sant Joan de la Creu que comença “Un pastorcico solo está penado” que Jacint Verdaguer va incloure en el seu recull poètic Lo somni de sant Joan (1a edició de Barcelona, 1882).\n“Pone me ut signaculum super cor tuum… quia fortis est ut mors dilectio” (Cant. VIII,6)\nN’hi ha un Pastoret a dalt de la serra\nque plora d’amor de dia i de nit;\nl’amor l’ha baixat del cel a la terra\nmes, ai!, ha son pit cruelment ferit.\nQui l’ha enamorat és una pastora\nque abeura son Cor de pena i d’oblit;\nsos passos seguint Ell plora que plora,\nmes, ai!, amb son pit cruelment ferit.\nI diu lo Pastor: —Ai trist de qui em deixa,\npuix deixa pel fang lo goig infinit!\nVeient-la allunyar lo Cor se m’esqueixa,\nmes, ai!, és mon pit cruelment ferit.\nA un arbre ha pujat per si l’obirava,\nlos braços ha obert cridant-la afligit;\nallí de dolor sa vida s’acaba,\nmes, ai!, té son pit cruelment ferit!\n Jacint VERDAGUER, Obres completes, 5a ed., Barcelona: Selecta, 1974, p. 289.\n← L’exposició “Imatges per creure”, a Lleida\nCongrés “Markina, hace 150 años. El alcance de una reimplantación” →\nUn pensament sobre “El Pastoret de sant Joan de la Creu segons Jacint Verdaguer”\n25 Març 2019 a les 16:32\nDos autors sublims… desconeixia aquesta poesia !


Detingut per vendre a Wallapop un dron robat a Celrà valorat en 700 euros - Diari de Girona\nDetingut per vendre a Wallapop un dron robat a Celrà valorat en 700 euros\nEl lladre va sostreure'l de dins d'una furgoneta\nEva Batlle Celrà\n30·05·19 | 11:44\nEls Mossos d'Esquadra de la comissaria de Girona han detingut un home quan intentava vendre a Wallapop robat de l'interior d'una furgoneta a Celrà.\nEl lladre va sostreure'l de dins d'una furgoneta a Celrà. L'arrestat és un home de 20 anys, de nacionalitat espanyola i amb domicili a la Bisbal d'Empordà. Va quedar arrestat com a presumpte autor d'un furt a interior de vehicle.\nEls fets es remunten l'1 de maig passat a la població de Celrà (Gironès) quan van denunciar la sostracció d'un dron recreatiu, valorat en més de 700 euros, de l'interior d'una furgoneta.\nEls Mossos van obrir una investigació per tal de localitzar l'autor del fet fins que el passat 28 de maig, el mateix propietari va localitzar un dron que podria ser el seu que es venia en una coneguda aplicació (Wallapop) de compravenda d'articles usats.\nEl propietari juntament amb un familiar van quedar amb el presumpte lladre i van recuperar el seu objecte robat. La policia llavors, va identificar i va detenir el presumpte autor de la sostracció, segonts fonts properes al cas.\nEl detingut, que té antecedents, va passar el dia 29 de maig a disposició del jutjat d'instrucció en funcions de guàrdia de Girona, el qual en va decretar la seva llibertat amb càrrecs.


Menys càrrega i descàrrega al carrer Gran amb places on no hi poden estacionar cotxes | Andreuenc\nLa transformació urbanística del carrer Gran de Sant Andreu té com a principal propòsit la seva pacificació. Un cop completada la primera fase de les obres de reurbanització, on actualment s’estan completant els últims detalls i acabats, el tram que a hores d’ara ja està en servei permet veure com funcionarà el nou vial de plataforma única, un cop convertit en una zona de prioritat per a vianants i bicicletes, tal i com mostra la senyal vertical que s’ha instal·lat a l’inici del tram reformat.\nLa pacificació del carrer Gran, amb un major protagonisme per als vianants i les bicicletes, suposa la limitació del trànsit de vehicles i l’eliminació de les places d’estacionament. En aquest sentit, la circulació de vehicles passa dels 30 als 10 quilòmetres per hora i únicament hi ha places d’estacionament per a persones amb diversitat funcional i d’us temporal per a la distribució urbana de mercaderies, on també hi ha hagut canvis significatius arran de la reforma.\nPrecisament en les operacions de càrrega i descarrega és on també s’ha aplicat una restricció, que en aquest cas és a nivell d’horari. A partir d’ara només es poden fer operacions d’aquest tipus de dilluns a divendres de 7:00 a 11:00 hores i de 14:30 a 17:30 hores, mentre que només serà possible carregar i descarregar de 7:00 a 11:00 hores en el cas dels dissabtes. Respectant, a més, que el carrer es troba dins dels límits de la zona amb nivell de restricció especial, que només permet l’accés de vehicles de fins a 7,5 tones de massa màxima autoritzada i de fins a 7 metres de llargària.\nL’horari més restrictiu per a la distribució urbana de mercaderies en cap cas dona dret a la resta de vehicles a estacionar en aquests espais fora de l’horari regulat de càrrega i descàrrega. L’ordenança de circulació de vianants i vehicles de l’Ajuntament de Barcelona així ho prohibeix en els articles 29.12 i 70.2.j. No obstant, moltes persones estan fent cas omís de la normativa i diàriament hi ha cotxes estacionats a les places de càrrega i descàrrega fora de l’horari regulat. Una situació que es produeix, en part, per la laxitud de la Guàrdia Urbana, que de moment no està sancionant les infraccions.\nDiferent valoració del veïnat i dels comerciants\nDes de l’Associació de Veïns i Veïnes de Sant Andreu de Palomar valoren positivament la limitació de l’horari de distribució urbana de mercaderies, però el seu president, Santi Serra, reconeix que “hauríem preferit que per la tarda fos només fins les 17:00 hores, que és quan hi torna a haver més gent pel carrer”. Tot i això, l’entitat veïnal lamenta que no es compleixen les restriccions perquè “es fan operacions de càrrega i descàrrega fora de l’horari, inclús amb camions de més de 7 metres” i, a més, “hi ha cotxes que aparquen a les places de càrrega i descàrrega de manera incívica”. En tots dos casos, Serra avisa que “no tolerarem els incompliments i els denunciarem“.\nPer la seva banda, des de l’Eix Comercial de Sant Andreu es mostren “moderadament contents, perquè l’horari és millorable”. El president de l’entitat, Pròsper Puig, opina que “l’horari s’ha de provar, veure les necessitats dels comerços i arribar a consensos“. Tot i això, des de l’associació comercial reconeixen que “ens hauria agradat un horari més ampli, perquè ara queda massa concentrat i complica les operacions de càrrega i descàrrega“. Sobre el fet que els cotxes estacionin a les places de càrrega i descàrrega fora de l’horari regulat, Puig considera que “es tracta d’incivisme viari, però evidencia la necessitat d’espais d’aparcament“.\nEl tipus de senyal indica si es pot estacionar\nEntre la gent hi ha la creença de què es pot estacionar a les places de càrrega i descàrrega fora de l’horari regulat per a la distribució urbana de mercaderies, però no sempre és així. Segons s’informa des d’Àrea DUM, hi ha llocs on és possible i d’altres on està prohibit i la senyalització vertical és l’element que ho defineix. Així doncs, hi ha places que són exclusivament per a operacions de càrrega i descàrrega i d’altres que únicament limiten l’estacionament dins de l’horari regulat per a aquest tipus d’operacions.\nProhibició (esquerra) i permissió (dreta) d’estacionar fora de l’horari regulat\nFotografies: Senyals al tram reformat del carrer Gran de Sant Andreu | Jordi Royo\nInfografia: Models de senyals de les places de càrrega i descàrrega | Àrea DUM\nEtiquetes: carrer Gran de Sant Andreucomerçmobilitaturbanisme


Ja tinc un espai amb totes les meves feines ordenades i classificades on es pot veure la meva feina amb molta més comoditat que al blog.\nPodeu visitar la meva nova web a http://cintapinta.com\nPintura de l'escenografia per a l'espectacle "Roda, món" de Mumusic Circus\nL'espectacle “RODA, món” gira al voltant d'un element escenogràfic: la Roda. Una estructura mòbil que gira, es desplaça i divideix l'espai.\nDos personatges conviden el públic a viatjar per aquest univers variat, sempre a partir de la màgia de la poesia i la teatralitat.\nL'escenografia és del Lluc Castells. Jo em vaig encarregar de fer-la real al taller dels Castells Planas pintant tots els elements d'escèna: els telons, la roda, la màscara i el bombo.\nImatges preparatòries de cara als telons (aquarel.la):\nEl logo (després de moltes proves):\nPintant al Taller:\nClavant els telons un cop confeccionats per fer l'efecte envellit:\nPintant la roda al pati de casa:\nLa màscara (havia de ser clavadeta al protagonista):\nImatges de l'espectacle (Curtcirckit 2011, Mongat):


María Vicente fa història - Noticia L'Hospitalet - lhdigital.cat\nMaría Vicente fa història\nEnviar aquesta notícia per e-mail Imprimir aquesta notícia esports 20. 07. 2019 Compartir a Twitter Compartir a Facebook\nL'atleta hospitalenca aconsegueix un or europeu a l'Europeu sub-20 trencant el rècord absolut espanyol\nL'atleta hospitalenca María Vicente continua transitant amb pas ferm el seu camí cap a la glòria olímpica. Amb només 18 anys ahir va trencar el rècord espanyol absolut d'heptatló a l'Europeu sub-20 de Boras (Suècia), superant per primer cop a la història els 6000 punts.\nGETTY (MAYA HITIJ)\nMaría Vicente torna a demostrar que és una de les figures més prometedores de l'atletisme espanyol dels anys vinents. Ahir va signar una nova exhibició a l'Europeu d'atletisme sub-20 que es celebra a Boras (Suècia), demostrant que, a dia d'avui no només és la millor en la seva especialitat, l'heptatló, si no que és, també, la millor atleta espanyola en aquesta modalitat que hi ha hagut fins ara.\nVicente va guanyar l'or en heptatló trencant el rècord espanyol aboslut en la modalitat en superar, per primer cop en l'història, els 6000 punts. Aquest or es suma a l'extens palmarés d'una l'atleta que, amb només 18 anys, ja fa temps que suma èxits: Campiona mundial sub-18 en heptatló al 2017 i campiona europea sub-18 en la mateixa prova i en triple salt al 2018.\nLa èpica de l'or de María Vicente ha estat encara major per la forma en que l'ha guanyat. El primer dia dels dos que té la competició no havia començat bé per la riberenca. Tot i superar de cinc metres la seva millor marca de javelina, un salt dolent de longitud la feia arribar a l'última prova, els 800 metres, amb la necessitat d'imposar-se a la suïssa Annik Kälin, que gaudia del liderat.\nLes previsions no eren bones, ja que la marca personal en 800 metres de la rival era cinc segons inferior a la de Vicente. Però la hospitalenca va fer saltar totes les prediccions en rebaixar de cop la seva marca 6 segons, corrent la prova en 2m,16,29s. Amb una carrera perfecta, tot d'una, Vicente es feia amb l'or europeu contra tot pronòstic, superava la barrera mai trencada per una espanyola dels sis en un heptatló i polvoritzava la seva plus marca personal en la prova.\nAl final, 6115 punts per mossegar una medalla daurada i per trencar el rècord els 5905 punts de Carmen Ramos de fa un any, i els 5900 de la mateixa Vicente fa dos mesos a Àustria. La resta de marques de l'atleta per aconseguir el rècord van ser 13,68s en 100 metres valles; 1,72 en salt d'alçada; 11,96 en llançament de pes; 23,76s en 200 metres; 6,25m en salt de longitud i 44,19m en javelina.\nA més de Vicente, Jael Bestué va aconseguir la medalla de bronze amb el seu tercer lloc als 100 metres llisos, trencant, per la seva banda, un rècord d'Espanya sub-20 que tenia 35 anys d'antiguitat. L'atleta barcelonina, de 18 anys, va fer un crono de 11,59s per darrera de l'italiana Vittoria Fontana (primera amb 11,40s) i la holandesa N'Ketia Seedo (segona amb 11,40s).


El Grup de Ciutats Patrimoni de la Humanitat llança el primer vídeo de la seua campanya promocional com a destinacions segueres i properes\n'Ciutats Patrimoni Amb tu' és el lema del primer vídeo produït per Readmore Films i que convida a un recorregut emocional per les 15 ciutats reconegudes amb el segell Unesco, que aviat seran llocs de retrobament.\nDijous, 7 de Maig de 2020.- El Grup de Ciutats Patrimoni de la Humanitat llança avui el primer vídeo de la campanya promocional dirigida al mercat espanyol. Es tracta d'un clip d'un minut, que presenta a les 15 ciutats amb el segell de la Unesco com a destinacions properes i segures i espais de cultura, optimisme i retrobament, sotals eslògans ‘Ciudades Patrimonio Contigo’, ‘Cidades Patrimonio Contigo’, ‘Ciutats Patrimoni Amb Tu’.\nEl Grup de Ciutats Patrimoni de la Humanitat sol·licita al Govern d'Espanya millores en la connectivitat de les seues destinacions\nReunió dels alcaldes i alcaldesses de les 15 ciutats del Grup amb la Secretària d'Estat de Turisme, Isabel Oliver, on han demanat una campanya específica de rellançament turístic per a les ciutats amb el segell de la Unesco.\nDimecres 6 de maig de 2020.- Els 15 alcaldes i alcaldesses del Grup de Ciutats Patrimoni de la Humanitat d'Espanya han celebrat avui una reunió telemàtica amb la Secretària d'Estat de Turisme, Isabel Oliver, a la qual han traslladat la petició a el Govern de Espanya que es millori la connectivitat ferroviària, aèria i marítima per a les destinacions amb el segell de la Unesco i que es llanci una campanya de promoció turística específica, entre altres mesures.\nReunió de la Comissió Executiva de Grup Ciutats Patrimoni de la Humanitat amb la ministra de Turisme, Reyes Maroto\nEl Grup de Ciutats Patrimoni de la Humanitat formarà part del pla de rellançament turístic que prepara Turespaña.\nDimarts 5 de maig de 2020.- La Comissió Executiva del Grup de Ciutats Patrimoni de la Humanitat es va reunir ahir a la tarda de forma telemàtica amb la ministra d'Indústria, Comerç i Turisme, Reyes Maroto, per treballar de manera conjunta en un pla de rellançament del turisme nacional a les 15 Ciutats. El president del Grup i alcalde d'Eivissa, Rafael Ruiz, ha destacat que "és important que comptin amb les 15 ciutats per al pla de rellançament que Turespaña està organitzant, amb el lema 'Espanya t'espera'. Evidentment, el Grup ha de recolzar aquest pla de recuperació i creiem que el segell d'Unesco ha de ser una marca més coneguda pels espanyols, ja que el primer turista que ens vendrà a visitar és el nacional".\nEl Grup de Ciutats Patrimoni de la humanitat aborda un pla d'acció promocional dirigit al turisme nacional\nEl president del Grup, Rafael Ruiz, afirma que "la nostra prioritat ara és reinventar-nos i definir campanyes de publicitat adreçades al mercat nacional, en col·laboració amb Turespaña i amb la secretària d'Estat de Turisme, perquè les 15 Ciutats Patrimoni segueixin sent un referent turístic". La secretària d'Estat de Turisme, Isabel Oliver, assegura que "comptem amb les Ciutats Patrimoni de la Humanitat d'Espanya per al pla de rellançament del turisme".\nDivendres, 24 d'abril de 2020.- La Comissió de Turisme del Grup de Ciutats Patrimoni de la Humanitat d'Espanya s'ha reunit aquest matí de forma telemàtica per impulsar un pla d'acció de promoció turística, un cop es posi en marxa la fase de desescalada.\nEl Grup de Ciutats Patrimoni aprova el seu nou calendari d'esdeveniments culturals, educatius i esportius\nLa Nit de l'Patrimoni se celebrarà el 12 de setembre i inclourà 15 espectacles de primera categoria de dansa contemporània, així com nombroses activitats culturals complementàries. La Comissió d'Educació, Cultura i Esport del GCPHE també ha aprovat les competicions que conformaran el III Circuit de Carreres i el calendari de concerts del VII Cicle de Música de Cambra, i s'ha revisat l'avanç del programa Aula Patrimoni.\nMadrid, 11 de febrer de 2020.- Avui s'ha celebrat una nova trobada de la Comissió de Treball d'Educació, Cultura i Esport del Grup de Ciutats Patrimoni de la Humanitat d'Espanya, en què s'ha aprovat el nou calendari d'esdeveniments per a aquest any 2020. Entre aquests destaca la III edició de la Nit de l'Patrimoni, que se celebrarà de forma simultània a les 15 ciutats del grup el 12 de setembre; el III Circuit de Carreres Ciutats Patrimoni, el VII Cicle de Música de Cambra i la VII edició del programa Aula Patrimoni, destinat a escolars.\nLes Ciutats Patrimoni de la Humanitat d'Espanya es promocionen al mercat belga\nEl Grup de Ciutats Patrimoni presenta la seua oferta turística i patrimonial a la fira Salon des Vacances de Brussel·les.\nMadrid, divendres 7 de febrer de 2020.- El Grup de Ciutats Patrimoni de la Humanitat d'Espanya promociona la seua oferta turística i monumental en el mercat belga a la fira Salon des Vacances, que se celebra fins diumenge que ve a Brussel·les. A més, en el marc d'aquest esdeveniment, la delegació de les 15 ciutats de el Grup va participar en la presentació de l'mercat belga, organitzada per l'OET de Brussel·les, que es va celebrar a l'ambaixadora d'Espanya. Precisament l'ambaixadora d'Espanya a Brussel·les, Beatriz Larrotcha, i el director de l'OET, Rafael Chamorro, van visitar l'estand del Grup de Ciutats Patrimoni a la fira i van mostrar el seu interès pel nou material promocional editat amb Turespaña i per l'agenda d'esdeveniments turístics i culturals de les 15 ciutats per al 2020.


La Policia Local deté dos presumptes delinqüents després d’assaltar un domicili - Ajuntament de Mataró\nLa Policia Local deté dos presumptes delinqüents després d’assaltar un domicili\nAl vehicle hi havia 1,2 kg de marihuana, una balança de precisió i una pistola\nLa Policia Local de Mataró ha detingut dos presumptes perillosos delinqüents pocs minuts després que haguessin comès, presumiblement, un assalt violent en un habitatge del carrer del Riu Ter, a la urbanització Les Sureres. Els agents relacionen els arrestats amb els delictes de robatori amb violència i intimidació, contra la seguretat en el trànsit (conducció temerària i sense el permís per la pèrdua dels punts), contra la salut pública (tràfic d’estupefaents), danys i tinença d’armes i explosius. Els detinguts són A.V.J, de 46 anys, i S.M.A., de 38 anys, veïns de l’Hospitalet de Llobregat. Ambdós compten amb nombroses detencions policials per robatori amb violència i extorsió.\nL’arrest es va produir el passat divendres, al voltant de les 19.00 h, pocs minuts després que la Policia Local fos alertada d’un assalt violent en un domicili. Ràpidament, els agents es van desplaçar al lloc i van interceptar un vehicle que va intentar fugir en detectar els agents. A l’interior del cotxe, la Policia Local va localitzar 1,2 kg de marihuana, una balança de precisió i una pistola preparada per utilitzar-se. A pocs metres del turisme, els agents també van localitzar una navalla.\nPresumptament, els dos detinguts haurien assaltat un domicili del carrer del Riu Ter pocs minuts abans, on haurien amenaçat amb una navalla i una pistola una parella i haurien agredit les víctimes, causant-los lesions lleus.\nEls dos arrestats, que van ser traslladats a la comissaria dels Mossos d’Esquadra de Mataró, van passar a disposició judicial dilluns. El jutge ha ampliat el termini de detenció.\nLa investigació continua oberta i es preveuen més detencions.


EL REPTE | Escape City Ripollet\nAconseguir les peces que componen l’Esfera de fusta, muntar-la i introduir-la en la Porta de l’Esfera per escapar. Disposeu de 5 hores per superar el repte.\nPer aconseguir les peces, heu de superar 5 proves amb més de 20 enigmes, distribuïdes en espais “secrets” de la ciutat. Descobrir-los també forma part del joc.\nRecursos per escapar\nLa nostra obligació és posar-vos-ho difícil. Des de bon començament us proporcionem uns quants recursos que us ajuden a arribar a la Porta de l’Esfera amb totes les peces:\n• L’App Escape City és la vostra gran aliada. Us guia fins a les proves, us permet validar-les per continuar jugant i en tot moment us mostra quant temps us queda per superar el repte. Potser també us donarà alguna pista addicional…\n• L’Escape Passport és imprescindible, ja que conté pistes sense les quals no podreu resoldre els enigmes que us plantegem.\n• A l’Escape Bag teniu menjar i beguda perquè en tot moment esteu “on fire”, i juntament amb el Passport, us lliurem LES ÚLTIMES PECES QUE COMPLETEN L’ESFERA!!!\nTots els equips identificats, amb l’App activada i amb l’Escape Bag a punt, heu d’estar davant la Porta de l’Esfera (Antigues Pistes de l’ESBAR, Rambla Sant Esteve) a les 9.15 h. El rellotge de la Porta marca el temps que teniu per escapar.\nDesprés de donar-vos la benvinguda i les darreres instruccions, a les 9.30 h es dóna el tret de sortida i el rellotge comença a descomptar, tic, tac, tic, tac, tic, tac…\nL’App també activa el rellotge i mostra, per cada equip, el primer enigma per descobrir on serà la primera prova.\nQuan el resolgueu ja podeu anar cap al lloc, preparats i amb tots els sentits activats. A veure què us trobeu!!!\nLes proves de l’Escape City Ripollet estan vinculades amb espais, personatges i continguts relacionats directament o indirecta amb la celebració de l’Any de les Arts Escèniques.\nA cada prova us espera un Escape Master de l’organització.\nMireu, escolteu, descobriu, toqueu, remeneu, pregunteu… i amb l’ajuda de l’Escape Passport i la vostra intuïció, intenteu resoldre-la.\nAixò sí, sempre, sempre, sempre, seguint les nostres instruccions i respectant les indicacions “NO TOCAR”.\nQuan la resolgueu, valideu la prova a l’App i us mostrarà el següent enigma per saber on serà la següent prova.\nImportant: si en algun moment teniu la temptació de “copiar-vos” d’altres equips que estan fent la mateixa prova, tingueu en compte que no tots els equips resoldreu els diferents enigmes, ni validareu les proves amb les mateixes respostes, seqüències, resultats o codis. Potser esteu perdent un temps massa valuós…\nAquest procès es repeteix tantes vegades com proves hi hagi, fins que aconseguiu totes les peces de l’Esfera.\nA partir d’aquí heu de muntar-la i dirigir-vos a la Porta de l’Esfera on, si encara no són les 14.30 h, us estarem esperant perquè el valideu i travesseu la Porta amb el repte superat!!! Esperem veure-us a tots!!!\nPremis (només als que supereu el repte)\n• Samarreta “ESCAPED” per a cada participant.\n• Diploma per a cada participant (correu electrònic).\n• Sorteig de regals per equips en finalitzar l’esdeveniment.\nVEURE LA NORMATIVA\nEscape City | by Playful Events


Residence Villa Marina Imperia Itàlia - Ofertes d'hotels amb els MILLORS DESCOMPTES EN LÍNIA\nCorso Roosevelt 2, Imperia, Imperia, Itàlia, 18100 - Veure al mapa\n"Location and cleanliness of the apartment. It was pretty qui..."\nStudio with Balcony and Sea View - Split Leve...\nPer als viatgers què vulguin captar les imatges i els sons de Imperia, Residence Villa Marina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Residence Villa Marina, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, aparcament de cotxes, habitació familiar, bar són només algunes de les comoditats que fan que Residence Villa Marina sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, telèfon, ventilador a cada habitació. Durant el dia podeu gaudir de l'atmòsfera relaxant de piscina exterior, pistes de tennis, jardí. Residence Villa Marina és una elecció inteligents per a viatgers a Imperia, i ofereix una estada relaxant i sense molèsties.\nTots els comentaris (215) Parelles (93) Viatgers en solitari (13) Famílies amb infants petits (48) Famílies amb infants grans (40) Grups (18)


25 millors cites del dia de la mare - Llar I Família\nPrincipal Llar I Família 25 millors cites del dia de la mare\nM-O-M. Una paraula de tres lletres plena d’un significat incommensurable. Voleu honrar una senyora especial per al Dia de la Mare? Consulteu algunes d’aquestes citacions memorables per obtenir un brindis per recordar o una nota senzilla per a la vostra targeta.\nLa meva mare va ser la dona més bella que he vist mai. Tot el que sóc li dec a la meva mare. Atribueixo tot el meu èxit a la vida a l’educació moral, intel·lectual i física que vaig rebre d’ella. - George Washington\nMaternitat: tot amor comença i acaba aquí. - Robert Browning\nEl cor d’una mare és un profund abisme al fons del qual sempre trobareu perdó. - Honore de Balzac\nCrec que la meva mare em va ensenyar què no he de fer. Ens va posar en primer lloc, sempre, de vegades en detriment d’ella mateixa. Ella em va animar a no fer-ho. Diria que ser una bona mare no és només sacrificar-se; és realment invertir i situar-se més a la llista de prioritats. - Michelle Obama\nEls braços d’una mare estan fets de tendresa i els nens hi dormen profundament. - Víctor Hugo\nTot el que sóc, o espero ser, ho dec a la meva àngel mare. - Abraham Lincoln\nMare és el nom de Déu als llavis i al cor dels nens petits. - William Makepeace Thackeray\nLa meva mare va tenir molts problemes amb mi, però crec que li va agradar. - Mark Twain\nTruca a la teva mare. Digues-li que l’estimes. Recordeu que sou l’única persona que sap com sona el seu cor des de dins. - Rachel Wolchin\nQuan ets mare, mai no estàs sol en els teus pensaments. Una mare sempre ha de pensar-ho dues vegades, una per ella mateixa i una per al seu fill. - Sophia Loren\nLa vida va començar amb despertar i estimar la cara de la meva mare. - George Eliot\nEl cor de la mare és l’aula escolar del nen. - Henry Ward Beecher\nL’amor de la mare és pau. No cal adquirir-lo, no cal merèixer-lo. - Erich Fromm\n(La maternitat és) l'aposta més gran del món. És la gloriosa força vital. És enorme i espantós: és un acte d’optimisme infinit. - Gilda Radner\nLa mare va ser la meva mestra més gran, una mestra de compassió, amor i por. Si l’amor és dolç com una flor, la meva mare és aquella dolça flor de l’amor. - Stevie Wonder\nLa joventut s’esvaeix, l’amor cau, cauen les fulles de l’amistat; L’esperança secreta d’una mare sobreviu a tots. - Oliver Wendell Holmes Sr.\nAquella mare forta no li diu al seu cadell: 'Fill, segueix dèbil perquè els llops et puguin aconseguir'. Ella diu: 'Endureu-vos, aquesta és la realitat que estem vivint'. - Lauryn Hill\nNo es va adonar que un amor tan poderós com el de la teva mare per tu deixa la seva pròpia empremta. - J.K. Rowling, Harry Potter i la pedra del bruixot\nSi em demanessin que definís la maternitat. L’hauria definit com l’Amor en estat pur. Amor incondicional. - Revathi Sankaran\nLa meva mare sempre em va ensenyar a ser forta i a no ser mai víctima. Mai no poseu excuses. No espereu mai que ningú més em proporcioni coses que sé que puc proporcionar per a mi. - Beyoncé Knowles\nEls nens no es queden amb tu si ho fas bé. És l’única feina on, com millor ets, més segur que no et necessitaran a la llarga. - Barbara Kingsolver\nL’únic amor en el qual realment crec és l’amor de la mare pels seus fills. - Karl Lagerfeld\nNo sé què és del menjar que us prepara la vostra mare, sobretot quan pot fer qualsevol cosa (creps, pa de carn, amanida de tonyina), però té un cert record de memòria. - Mitch Albom\nDéu no podia estar a tot arreu i per això va fer mares. - Refranyer jueu\nLa meva mare és la meva arrel, el meu fonament. Va plantar la llavor en què baso la meva vida, i aquesta és la creença que la capacitat d’aconseguir comença a la vostra ment. - Michael jordan\nPreneu-vos el temps per reconèixer les dones de la vostra vida que han marcat la diferència, ja sigui mare o figura mare. Obrir el cor sempre és el que cal fer.\nChristina Kaemmerlen és un addicte al periodisme, amant dels burrits, addicte als esports de Tar Heels, mare maníaca i dona amorosa que viu als suburbis del sud.\nAlpaca negra molt rara nascuda a Escòcia i la seva pell podria valer milers\nEl diari de l'explorador polar revela que els pingüins mascles tenen sexe 'depravat', inclòs l'enrotllament amb pollets i femelles MORTES.\nactivitats lúdiques del grup de joves\nidees de servei comunitari d'última hora\ncom obtenir el mode fosc a Snapchat


A LA MEVA MANERA DE VEURE: MES ENLLÀ DE LES PARAULES D’AMOR CONVENCIONALS\nPROPOSTA DE REFLEXIÓ (dimarts 15 de març 2016)\n● MES ENLLÀ DE LES PARAULES D’AMOR CONVENCIONALS.- Quan en Vicent Andrés Estellés escrigué allò que: “no havia a València dos amants com nosaltres, car d’amants com nosaltres en són parits ben pocs”, no es referia segurament a gent com una parella de mitja edat, ibèrics, que fa uns mesos tenim de veïns i que no paren d’engegar-se a la merda cada dos per tres, escridassant-se l’un a l’altre amb paraules tan poc romàntiques com “cabrona”, “maricón” i un llarg repertori per l’estil. Les primeres vegades que vàrem escoltar semblants recitals, habitualment nocturns, dubtàvem si teníem de trucar els mossos, sensibilitzats per tot això de la violència de gènere; però sort que, a darrera hora, ens en desdiguérem perquè l’endemà mateix aquella parella que anit semblava que s’estava matant, sortien de casa agarbonats, com si fossin un matrimoni ben avingut o uns amants acabats de reconciliar, tan fora de sèrie com els que descrivia el poeta de Burjassot. És evident però, que el vocabulari conjugal que utilitzen quan arriben mig torrats a casa, sovint passada la mitja nit, no són precisament les “paraules d’amor senzilles i tendres” que cantava en Serrat. Ara bé, ¿podem descartar del tot que no siguin unes expressions canalles d’un amor molt particular, que malgrat a les orelles dels que les patim sonen fatal i fins i tot repugnen, a ells els faci trempar? Qui sap! Com diria Vicent Andrés, cada casa és un món.\nFrancament, però, a vegades ja no sé què pensar quan descobreixo persones comportant-se d’una manera excèntrica i provocadora, allunyada dels convencionalismes a que estem acostumats i amb els quals ens varen fer pujar de petits, les quals no obstant el seu comportament poc social des del nostre punt de vista, troben sense massa esforç colla amb qui acomboiar-se, que ni els troben estranys ni els hi fan por. Un dia que vaig trobar-me de trascantó els meus veïns em va sortir espontàniament una salutació de pur tràmit, però en tornar-me el bona tarda vaig pensar que vistos de prop semblaven gent enraonada, de manera que em vaig atrevir a retreure’ls el darrer escàndol a les hores petites, i em varen contestar tot matxucats que no ens fiquéssim amb la seva manera de viure, perquè a casa seva cadascú fa el que li rota. No vaig voler encetar un debat sobre allò d’on comencen i acaben els drets i llibertats individuals, però m’hagués agradat preguntar-los si quan ell li diu a ella “cabrona” se l’estima o l’insulta, o encara millor: si quan ella respon al “cabrona” amb un contundent i agre “maricón”, és perquè està indignada o perquè és la seva manera d’expressar-li l’amor que li té. Però me’n vaig quedar amb les ganes, i vés a saber si mai esbrinaré si a part de les paraules d’amor carrinclones que ens fan sentir tan bé a molts, les grolleries dels veïns poden considerar-se també una versió barroera i estripada d’estimació humana. Qui sap si sóc injust i poc tolerant, però a la meva manera de veure les paraules d’amor són una altra cosa, i encara que tothom és lliure per comportar-se en la intimitat com vulgui, això de dir-li “cabrona” a la parella enlloc de “t’estimo”, encara que es porti una copa de més, no és propi de persones sinó de bèsties. El problema és, per com es lamenten el veïns de zones de marxa d’alguns espectacles poc edificants, que hi ha massa jovent d’ambdós sexes que necessiten una neteja a fons del seu vocabulari “sentimental”.\nPublicat per JOSEP MARIA BERTRAN TEIXIDOR a 9:01


Mitsubishi i la importància de la Qualitat d'Aire Interior\nControlar els contaminants comuns en espais interiors pot ajudar a la salut\nMitsubishi Electric recorda la importància de la Qualitat d'Aire Interior.\nLa crisi sanitària i l'augment de la contaminació, entre d'altres, posen en relleu la importància de prendre mesures reals i efectives per part d'empreses i consumidors per a la cura de la salut.\nComprendre i controlar els contaminants comuns que habiten en espais interiors pot ajudar a reduir el risc de problemes de salut i ajudar-nos a gaudir d'una millor respiració.\nMadrid, 7 d'abril de 2022. Avui és 7 d'abril, Dia Mundial de la Salut; un dia clau en l'actualitat ja que a causa de la crisi sanitària del COVID-19 s'ha vist incrementada en tot aquest temps la importància de la Qualitat d'Aire en espais interiors.\nA més, l'augment de la contaminació atmosfèrica fa que augmenti la presència de components nocius en l'aire, que poden causar especials complicacions a les persones al·lèrgiques o amb problemes respiratoris.\nAvui dia, passem el 90% del temps en espais interiors, on de mitjana l'aire està de 2 a 5 vegades més contaminat que en exteriors; consumim dos litres de líquid al dia i 10.800 litres d'aire; i la contaminació de l'aire causa 7 milions de morts en el món cada any. De fet, segons l'Organització Mundial de la Salut (OMS), nou de cada deu persones de tot el món respiren aire contaminat.\nAquesta problemàtica posa de manifest la importància d'aconseguir no sols una correcta ventilació, amb menys humitat i sequedat en l'ambient, sinó també que els dispositius amb els quals comptem a casa, oficines i edificis coberts, com els Split d'aire condicionat, l'ús del qual -a més- augmenta amb l'augment de les temperatures, disposin de diversos filtres o un sistema de filtrat potent i efectiu perquè realment cuidin la salut de tots.\nA més, el context mediambiental ens porta al fet que han de ser equips energèticament eficients, és a dir, que respectin el medi ambient i l'entorn, alhora que ajudin a trencar la bretxa energètica i permetin un estalvi econòmic amb el seu ús.\nMitsubishi Electric -líder de climatització al nostre país- conscient d'aquesta necessitat, és capaç d'oferir la millor Qualitat d'Aire interior i una major salubritat en interior (alhora que ofereixen equip energèticament eficients), de la mà de la sèrie MSZ-*LN Kirigamine Style, que es presenta com la millor opció per a cuidar la salut de tots, gràcies a la seva tecnologia exclusiva de filtrat Plasma Quad incorporada de sèrie, que inhibeix el 99,8% del SARS-CoV-2(**), així com els principals contaminants de l'aire, ja que neutralitza el 99% de bacteris, virus i floridura; elimina el 98% d'elements al·lergògens com el pol·len; captura el 99,7% d'àcars i pols i el 99% de les partícules en suspensió de menys de 2,5 micres i elimina olors. El que contribueix a evitar els brots d'asma i els símptomes de l'alergia.\nDe fet, aquesta tecnologia de filtrat Plasma Qud de Mitsubishi Electric és l'única avalada per la Societat Espanyola de Alergología i Immunologia Clínica (SEAIC)..\nConcretament, la tecnologia Plasma Quad comprèn diverses fases: una vegada entra l'aire en la unitat, s'inicia un procés de generació de plasma ionitzat que allibera radicals OH; a continuació, l'elèctrode de plasma genera un camp magnètic amb càrrega negativa en la malla del filtre. Finalment, l'aire passa per un filtre deodorizador, capaç de capturar les nanomoléculas d'olor; aconseguint així un aire net.\nLa signatura japonesa recomana, davant un període d'inactivitat, en espais amb alta ocupació de persones, netejar els filtres d'aire per a millorar el seu rendiment i realitzar la posada a punt dels equips d'aire condicionat per a mantenir el 100% del cabal de l'aire interior i, per tant, un menor consum.\nA més, la sèrie MSZ-*LN Kirigamine Style compta amb la major eficiència tant en fred com en calor, sent una de les unitats més eficients del mercat, amb la màxima classificació energètica A+++. Aquesta sèrie ajusta el seu funcionament a manera “estalvio” en cas que s'abandoni l'habitació gràcies a la seva tecnologia 3D I-see Sensor, que mesura la temperatura de l'estada en 3 dimensions per a redirigir l'aire cap a on detecta desequilibris, sent capaç de memoritzar aquelles “zones crítiques” per a ajustar automàticament el flux d'aire. A més, conté un sistema MELCloud, ofereix un control wifi integrat que permet controlar l'aire condicionat des de qualsevol dispositiu, permetent l'accés a la informació del consum elèctric a través de l'App per a tenir el control total del sistema.\nEl Plasma Quad inhibeix el 99,8% del SARS-CoV-2*\n(*) En 6 hores segons els tests realitzats pel Microbial Testing Laboratory del Kobe Testing Center (Japan Textile Products Quality and Technology Center) https://www.qtec.or.jp/\n(**) Els resultats dels tests d'eficàcia contra el SARS-CoV-2 dels filtres Plasma Quad han estat obtinguts pel referit laboratori de reconegut prestigi internacional, no obstant això, no existeixen encara en l'actualitat especificacions tècniques normalitzades a Europa (normes UNEIX) d'aquesta mena d'aparells front el SARS-CoV-2, per la qual cosa l'eficàcia provada del producte Plasma Quad Connect no ha estat encara homologada per les Autoritats europees i/o espanyoles.\n(* **) La utilització de filtres Plasma Quad, no substitueix ni la utilitat ni, en el seu cas, l'obligatorietat, de l'adopció de les mesures legalment establertes per les Autoritats Sanitàries de l'Estat en la lluita contra el SARS-CoV-2 (distanciament social, limitació d'aforaments, ús de màscares, etc.).


El debut a la Copa del Rei, en dades - FC Barcelona\nHomeFutbolPrimer EquipNotíciesEl debut a la Copa del Rei, en dades\nEl debut a la Copa del Rei, en dades\nEl Barça va iniciar el camí per reeditar el títol de Copa amb bon peu gràcies al triomf al camp de l’Alabès que va permetre, entre altres xifres, aconseguir el triomf més ampli en una estrena des de la temporada 2007/08\n- El Barça aconsegueix la victòria més àmplia en un partit d'anada dels 1/16 de final en els últims 4 anys. La temporada 2007/08 va guanyar al camp de l’Alcoià per 0 a 3 en el primer partit de la Copa.\n- Els de Tito Vilanova van aconseguir un altre any mantenir la porteria a zero en el debut a la Copa. I ja en van sis després de no encaixar cap gol el 2007 (0-3 a l’Alcoià), el 2008 (0-1 al Benidorm), el 2009 (0-2 a la Cultural Leonesa), el 2010 (0-2 al Ceuta), el 2011 (0-1 a L’Hospitalet) i el 2012 (0-3 a l’Alabès).\n- Per cinquena vegada el Barça guanya per 0 a 3 en un partit d’anada de la Copa del Rei. En les quatre ocasions anteriors va aconseguir sempre el pas per a la ronda següent.\n- Contra l’Alabès Cesc ha tornat a marcar i ja suma cinc gols en els últims sis partits (Sevilla –amb dos-, Benfica, Rayo i Alabès).\n- Sergi Roberto, titular a Mendizorroza, encara no havia participat en cap partit amb el primer equip aquesta temporada. Va jugar els 90 minuts i va recuperar 7 pilotes i va fer 69 passades bones de les 74 que va fer en total.\n- Qui també va sortir a l’onze inicial per primer cop aquest curs va ser José Manuel Pinto, el porter de la Copa. El ‘13’ del Barça que va veure com Iniesta li cedia el braçalet de capità quan va ser substituït va tenir un partit plàcid tot i que es va haver de lluir a final de partit després de refusar un xut de Guzmán.\n- Una setmana després d’estrenar-se com a golejador aquest curs –davant el Celtic al Camp Nou- Andrés Iniesta va tornar a veure porta fent el segon gol del partit.\n- Iniesta també va marcar en el primer partit de Copa la temporada passada. Va fer el gol de la victòria al camp de l'Hospitalet (0-1).\n- Villa segueix en fase de creixement i com a Vallecas, dimarts va tornar a ser l’encarregat d’obrir el marcador amb un golàs que va entrar per tot l’escaire. A més, presenta una mitjana golejadora d'un gol cada 73 minuts.\n- Mascherano va ser el jugador que va recuperar més pilotes (16) i que va fer més passades (95).\n- Cesc i Villa, tots dos golejadors de la nit de Copa del Rei, comparteixen el segon lloc de golejadors de l’equip amb 5 gols per darrere de Leo Messi, que en porta 17.\n- Alves, que tornava a l’equip després de la lesió que es va fer durant el Clàssic, va crear moltíssim perill des de la banda. El brasiler és qui més centrades va fer a l’àrea, amb un total de 13. Per darrere Cesc, Montoya i Alexis, amb una.


La localitat va celebrar el passat 8 d'octubre la seua tradicional Festa Estellés, en la qual una vintena de persones van llegir diferents textos literaris\nLa poesia va ser la protagonista el passat dijous 8 d'octubre de la Festa Estellés que es va desenvolupar en el Museu Casa Ayora d'Almussafes, en la qual a més de llegir-se diferents textos literaris musicalitzats es va celebrar el lliurament de premis del XXVI Certamen de Poesia Marc Granell. Els guardonats van ser, tal com ja havia anunciat el consistori, Julen Alexander Carreño Aguado i Raimond Aguiló Bartolomé, els qui van estar presents en l'acte per a recollir les seues corresponents recompenses. L'alcalde, Toni González, es va comprometre a continuar apostant per aquest concurs i va felicitar públicament a Marc Granell, padrí d'aquest, pel Premi de les Lletres concedit per la Generalitat Valenciana. Segons el primer edil, aquesta distinció “posa en valor tota la seua trajectòria, des dels seus inicis com a referent d'aquesta generació d'escriptors i poetes dels anys 70 que van revolucionar la literatura de la llengua valenciana”.\nEl Museu Casa Ayora d'Almussafes va acollir el passat dijous 8 d'octubre a la vesprada, i dins dels actes de commemoració del 9 d'Octubre, la tradicional Festa Estellés, que per primera vegada des de la seua creació va modificar la seua estructura amb l'objectiu de complir amb els protocols sanitaris imprescindibles per a evitar els contagis per coronavirus. Així, a més de la reducció de l'aforament, la utilització de mascaretes i la higiene de mans a l'entrada, es va eliminar l'habitual sopar d’aixella, per la qual cosa tota l'atenció es va centrar en la lectura de diversos textos per part d'una vintena de persones aficionades a la poesia i representants d'associacions. Els músics d’Almussafes Casimiro Quesada i Pepe Albuixech participaren en l’acte poètic, dotant de música el recital amb els instruments de la guitarra i la marimba, respectivament.\nPerò no va ser l'única novetat que l'Ajuntament de la localitat va introduir en l'esdeveniment, atés que la Regidoria de Cultura va aprofitar l'ocasió per a dur a terme el lliurament de premis del XXVI Certamen de Poesia Marc Granell, suspés el mes d'abril a causa de la declaració de l'estat d'alarma. Julen Alexander Carreño Aguado i Raimond Aguiló Bartolomé, guanyadors en les modalitats de castellà i valencià, respectivament, van recollir el diploma que els acredita com a guanyadors, i que porta aparellada la concessió d'un premi de 1.200 euros i 20 exemplars de les seues obres, que seran publicades en paper per ‘Edicions 96’ en el termini màxim d'un any.\n“L'Ajuntament d'Almussafes, a través de la seua Regidoria de Cultura, continuarà apostant i sent fidel al Certamen Marc Granell, una cita amb la cultura, amb la literatura, un punt de trobada amb la paraula ineludible per a tots aquells que som conscients del gran poder que té la poesia en la nostra societat i, en definitiva, en les nostres vides”, va declarar durant el seu discurs l'alcalde, Toni González, qui va aprofitar la seua intervenció per a felicitar el mateix Marc Granell pel Premi de les Lletres que va recollir l'endemà en el Palau de la Generalitat. “Merescuda distinció que posa en valor tota la seua trajectòria, des dels seus inicis com a referent d'aquesta generació d'escriptors i poetes dels anys 70 que van revolucionar la literatura de la llengua valenciana”, va destacar el president de l'executiu municipal.\nEl regidor de Cultura, Alex Fuentes, agraeix la col·laboració del ‘Grup Poètic Argila de l’Aire’ i posa en valor la gran participació registrada enguany en el certamen. “Hem passat dels 72 treballs de 2019 als 605 d'aquest 2020, una xifra rècord que suposa un recolzament per a l'organització. Ens confirma l'enorme interés existent i ens anima a continuar treballant perquè la convocatòria mantinga el prestigi aconseguit al llarg de quasi tres dècades, en les quals el nostre únic interés ha sigut promocionar de manera senzilla i honesta la poesia com una de les grans formes d'expressió artística”, assenyala l'edil.\nLa cerimònia es va completar amb la presentació dels llibres que recullen les obres premiades en la passada edició: ‘Sal de mar’, d'Amadeo Laborda Gil, i ‘Quadern de la vall’, de Gregori Royo Bello. Tots dos han sigut publicats per ‘Edicions 96’ a través de la col·lecció poètica Razef.\nLes ajudes de l'Ajuntament d'Almussafes per a la compra del primer habitatge beneficien a 29 persones aquest 2021


La davallada dels visitants espanyols manté les xifres de maig amb tendències negatives | BonDia Diari digital d'Andorra.\nDv., 13/07/2012 - 09:59\nLa davallada dels visitants espanyols manté les xifres de maig amb tendències negatives\nEl mes de maig han entrat al país 565.991 visitants, amb una tendència anyal del -0,3%. Així ho ha fet públic el Departament d'Estadística, que ha assenyalat que el nombre de turistes ha estat de 105.545 amb una tendència anual negativa, del -0,1%, mentre que el nombre d’excursionistes ha estat de 460.446 amb una tendència anual positiva, del 0,5%.\nEl descens dels visitants provinents d'Espanya ha contribuït a mantenir aquestes tendències negatives.\nEl mes de maig han entrat al país un total de 565.991 visitants, dels quals 460.446 (81,4%) són excursionistes mentre que 105.545 són turistes (18,6%). Això representa una tendència negativa durant el mes de maig, a causa de les xifres negatives del nombre de turistes i malgrat la tendència positiva dels excursionistes. Per nacionalitats, els visitants espanyols presenten una tendència negativa a causa de la davallada del nombre d’excursionistes i de turistes.Ç\nLes dades mostren que el mes de maig han visitat Andorra un total de 105.545 turistes, amb una tendència anual negativa, d’un -0,1%. Per nacionalitats, els espanyols presenten una tendència negativa, d’un -0,3%, mentre que els turistes francesos i els d’altres nacionalitats registren una tendència anual positiva.Pel que fa als excursionistes, durant el mes de maig n'han entrat un total de 460.446, situant la tendència anual en valors positius, d’un 0,5%. Per nacionalitats, els francesos són els que presenten una tendència positiva, mentre que la resta presenten tendències anuals negatives.\nPel que fa als motius de la visita, els excursionistes assenyalen les compres en primer lloc, mentre que els turistes destaquen la voluntat de visitar Andorra en general com a raó de la seva estada. D'altra banda, la majoria de visitants vénen en família o en parella, i en el cas dels turistes, pernocten una mitjana de 2,2 nits.


Happy Valley Hotel and Casino Ezulwini Swazilàndia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMR103, opposite Gables Shopping Centre, Ezulwini, Ezulwini, Swazilàndia, H100\nbasat en 254 comentaris "Friendliness of the staff. Close to shops and restaurants."\nSobre Happy Valley Hotel and Casino\nDissenyat tant per oci com per negoci, Happy Valley Hotel & Casino està situat idealment a Ezulwini; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Happy Valley Hotel & Casino ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, casino, instal.lacions per a minusvàl.lids, Zones públiques amb Wi-Fi, aparcament de cotxes. L'ambient de Happy Valley Hotel & Casino es reflexa en cada habitació. habitacions per a no fumadors, aire condicionat, servei de despertador, escriptori, balcó/terrassa són només algunes de les comoditats a la vostra disposició. L'hotel ofereix meravelloses instal.lacions d'oci com piscina exterior, massatge, esplai, jardí, sala de jocs que faran de la vostra estada una experiència inoblidable. Sigui quina sigui la seva raó per visitar Ezulwini, el Happy Valley Hotel & Casino és el lloc perfecte per una estimulant i emocionant escapada.\nThe internet service was perfect Comentat el 03 de juliol 2016


Rànquing | Els països que saben més anglès del món\nBarcelona és la primera ciutat de l'Estat espanyol que entra en el rànquing amb un nivell alt, seguida de Madrid amb un nivell mitjà\nper Marta Escobar Martí Barcelona. 09 de desembre de 2019 05:30\nEspanya té un nivell mitjà d'anglès en comparació amb altres països | iStock\nEl filòsof i escriptor Umberto Eco deia que "el gran perill de la globalització és que ens empeny a una megallengua comú", però és evident que avui més que mai saber anglès és bàsic per ser competitiu, atraure talent i fer projectes a escala internacional. Europa compta amb el nivell més alt d'anglès, però Espanya continua empitjorant-lo per cinquè any consecutiu i se situa com a 35è país a escala mundial en coneixement d'aquest idioma. Així es desprèn de l'Índex Education First de nivell d'anglès, que apunta que, en el món actual, "l'anglès té un fort poder per propiciar la formació de xarxes: quantes més persones l'utilitzen, més útil és". Però, per què és tan important dominar-lo? Per començar, anglès i innovació van de la mà i cada vegada s'utilitza més en les relacions laborals vinculades, sobretot, a l'R+D. En una societat interconnectada, és essencial conèixer aquesta llengua com a mitjà per treballar, crear i evolucionar.\nMés info: Aprendre anglès a una pantalla de distància\nSi bé és cert que l'anglès és necessari per al futur tecnològic més immediat, també ho és que la tecnologia contribueix a la seva difusió. En aquest sentit, l'informe destaca que s'ha descobert una correlació entre el domini d'aquesta llengua i indicadors d'adopció tecnològica com, per exemple, les exportacions de tecnologies de la informació i la comunicació. L'evolució dels llocs de feina, la globalització i la transformació digital han comportat que moltes professions utilitzin l'anglès com a canal de comunicació. De fet, són els directius els que més anglès parlen per les relacions laborals que tenen amb altres països.\nNo és casual, doncs, que siguin els sectors més competitius els que tenen un nivell més alt d'anglès. Per continents, Europa compta amb més països a la franja alta de la taula, però, mentre que per exemple França millora els seus coneixements, Espanya i Itàlia estan més avall que la majoria de països de la Unió Europea. Ocupen la 35a i 36a posició respectivament -si sumem diverses regions de la Xina que s'han contemplat en diverses posicions del rànquing- i tots dos països han vist com un any rere l'altre anaven disminuint els seus nivells d'anglès.\nEvolució del nivell d'anglès arreu del món\nFont: Education First\nEn la classificació de les ciutats amb més coneixement de la llengua, les set primeres són europees. De les 20 que entren en el rànquing, però, no hi ha cap ciutat espanyola. El top 1 és per a Àmsterdam, seguida d'Estocolm i Copenhaguen. Però aquí també entren algunes ciutats asiàtiques com Bombai, Manila o Kuala Lumpur.\nLes ciutats amb el nivell més alt d'anglès del món\nEn la segona classificació, sobre les ciutats amb un nivell alt d'anglès, hi trobem Barcelona, tot i que tancant la taula. Per davant seu, hi passen d'altres com Nairobi, Buenos Aires o Lagos. L'informe ja posa de manifest que Àsia amplia la diversitat i, tot i que el seu nivell mitjà també empitjora, és el continent que té més varietat en la classificació amb ciutats amb molt alt nivell d'anglès i d'altres de molt baix passant per tots els colors possibles.\nMentrestant, i com ja es pot veure en aquest gràfic, l'Amèrica Llatina millora el seu coneixement de l'idioma per segon any consecutiu i, en molts casos, es tracta d'una millora representativa.\nLes ciutats del món amb un nivell alt d'anglès\nLa segona ciutat de l'Estat espanyol que entra en el rànquing és Madrid, però ja ho fa dins la taula de les ciutats amb un nivell mitjà d'anglès. De fet, en el rànquing de països, Espanya se situa dins la classificació dels que compten amb un nivell mitjà de l'idioma. Això sí, d'Europa, el país amb una major caiguda en aquest sentit és Luxemburg, mentre que Azerbaidjan és el que té una puntuació més baixa.\nA l'altre extrem, els Països Baixos són els que tenen la puntuació més alta de tot Europa i Portugal el país que més millores ha registrat. Però Europa encara supera la resta dels continents pel que fa al coneixement d'aquesta llengua, impulsat per les eines digitals i, sobretot, perquè és evident que avui en dia "els científics i enginyers no poden romandre al marge de la innovació mundial per culpa de les barreres lingüístiques". I tot plegat també fomenta l'ecosistema col·laboratiu.\nEn aquesta tercera classificació del nivell mitjà de l'idioma ja es veu que les ciutats europees van desapareixent donant pas a d'altres, sobretot asiàtiques, però també alguna de l'Amèrica del Sud on, després d'estar anys estancats, "els plans per millorar el nivell d'anglès estan agafant impuls".\nLes ciutats del món amb un nivell mitjà d'anglès\nLes ciutats africanes, de la seva banda, guanyen terreny en la taula de les ciutats amb un nivell baix d'anglès. Les noves generacions seran clau per generar noves oportunitats, noves generacions que acompanyen l'increment de la inversió estrangera en el continent sobretot en projectes comercials i d'infraestructures. "Un major nivell d'anglès reforçaria aquestes col·laboracions internacionals", subratlla l'informe.\nLes ciutats del món amb un nivell baix d'anglès\nL'Orient Mitjà encara s'ha de posar les piles. La majoria de ciutats amb el nivell més baix d'anglès del món pertanyen a aquesta zona i, com a l'Àfrica, els joves són peça fonamental perquè es produeixi aquest canvi. Mentrestant, alguns dels països de l'Orient Mitjà encara s'enfronten a economies fràgils, conflictes persistents i una dependència a l'ocupació pública, cosa que ralentitza la seva evolució en el terreny idiomàtic.\nLes ciutats del món amb un nivell molt baix d'anglès\nA escala mundial, la cosa va millorant. La bretxa per gènere s'ha igualat en aquest sentit, el sector que es posiciona a la cua en coneixement de l'idioma, que és el logístic, només està a 10 punts del que més en sap, el farmacèutic i, el que és més, cada vegada queda més clar que hi ha una relació positiva entre el domini de l'idioma i els indicadors del desenvolupament humà i econòmic. I és que l'anglès és fonamental per als llocs de treball "moderns" que evolucionen amb la tecnologia, però també per als alts càrrecs que han de relacionar-se amb els seus homòlegs d'altres parts del planeta.\nDe fet, l'anglès està vinculat a la productivitat, al capital humà, al compromís internacional i a la igualtat de gènere. I és que, com deia Carlo Magno, "saber un altre idioma és com posseir una altra ànima".


La crisi dels microxips\nFecavem, patronal adherida dins la Unió Patronal Metal·lúrgica (UPM), subscriu el posicionament que ha adquirit el sector del metall sobre la nova crisi a la que, des de ja, ens trobem immersos. El passat 11 d’agost, el nostre president Jaume Roura, a la vegada també a la presidència de la UPM, va avisar d’una crisi en el subministrament derivat de la Covid-19, que agreuja l’escassetat de semicronductors (microxips) i matèries primes.\nDes del sector de l’automoció, l’escassetat global de semiconductors (microxips) -que va començar el primer trimestre del 2021-, ha aturat les línies de muntatge a tot el món, ja que el llarg temps d’espera dels diminuts xips de silici ha perllongat la producció de tot: des de telèfons intel·ligents i electrodomèstics fins a sistemes d’assistència al conductor dels automòbils.\nEls principals fabricants d’automòbils han anunciat retrocessos significatius en la seva producció i comercialització, reduint els ingressos esperats per aquest 2021. Aquest desafiament va començar en els primers mesos de la pandèmia pel coronavirus, quan les vendes d’automòbils es van ensorrar. La manca de demanda d’automòbils nous va fer tancar les fàbriques d’automòbils i va enviar a casa milions de treballadors. En paral·lel, les comandes de semiconductors, utilitzats d’innombrables formes, inclosos sensors de pressió de combustible i pluja, velocímetres digitals i pantalles de navegació, van disminuir de forma precipitada.\nAquesta situació posa en relleu la fragilitat de les cadenes de subministrament, que depenen en gran mesura d’Àsia com a centre de fabricació de semiconductors. Aquí rau el fet que la crisi es pot accentuar més al continent europeu.\nL’escassetat actual de xips continua pertorbant els negocis automotrius de tota la cadena de valor a mesura que els fabricants d’equips originals i els seus proveïdors s’afanyen a adquirir fonts fiables de xips. Mentre els fabricants d’automòbils -especialment els europeus i americans com els més perjudicats- reflexionen sobre els seus propers moviments, els fabricants de semiconductors lluiten per mantenir-se al dia amb la demanda. Les dues indústries han d’alinear les seves estratègies a curt i llarg termini per superar la interrupció de la cadena de subministrament amb el major èxit possible.


Annalgesia: Annatomia del somriure\nAnnatomia del somriure\nSe m'acumulen els temes i no sé quin prioritzar aquest cop, i tampoc sé perquè m'ho plantejo així si el mètode "annàrquic" sempre m'ha funcionat per escriure el blog (almenys interiorment, no sé com es veu des de fòra) i no veig perque ara ha de deixar de fer-ho ni entenc perque no puc parar d'escriure com si pensés en veu alta mentre tu deus pensar "no m'interessa aquest rotllo previ".\nUn diari de fa uns díes em transporta a l'univers de les lleis de l'atracció, un tal Losier creu que atraiem el que volem i el que no a través de pensaments, paraules, energies. No et diré que no, Losier, em caus bé només perque tampoc creus en les casualitats, per la resta, et deixo en una amigable tela de judici, t'hi pots gronxar i tot.\nUn videoclip m'abraça de cap a peus, hi ha abraçades que et cobreixen fins que pots sortir volant com una papallona nova i no podia ser d'una altra persona... una pena que no es pari a considerar el divorci i redecoració de la seva vida les poques vegades que em veu. En fi, de moment us deixo el video al final del blog (si no el colocava a peu de plantilla i en dimensions enormes, es veia tallat...).\nLa Sara (neboda) està absolutament preciosa, ja sap riure amb la tieta i li regala una nou pensament: aprenem abans a riure que a parlar, el somriure és un dels primers camins de la comunicació. És una de les poques maneres que té la Sara de dir-nos que està a gust amb nosaltres, que s'ho està passant bé. La tieta fins i tot pensa que ja estàs aprenent a imitar-li les expressions de la cara! Ets una passada, petita, però estem a punt d'innundar el blog de babes.\nI una altra Sara, una vella amiga d'ànima eternament jove, decideix ballar amb mi apareixent en plena nit de festa... tremenda!\nEl pare no dorm bé perque K truca cada dia i no se'l pot treure del cap, i per tant vull cuidar-lo, vull encomanar també els somriures al meu pare, perque ell em va ensenyar a somriure a mi.\nI jo... això, i jo què? Torno a estar molt contenta. Afegir més paraules seria desdibuixar el significat. Ho van dir en paraules de Shakespeare en aquella inmensa pel.lícula... us ho deixo en imatge.\nEl silencio es el mejor heraldo de la alegría.\nPublicado por annna los 14:17\nAys nena quanta activitat!! vull un cafeeeeeee\n11 de febrer de 2008 a les 20:17\nHo séeeeee ;)\nGràcies per passar-te, nenota!\n12 de febrer de 2008 a les 8:17\nM'alegro de veure't tan contenta, petonets a la neboda i als bavosos avis i tieta i tiet!!!\n13 de febrer de 2008 a les 12:33


Cadastre 7/Prohoms - muspredalts jimdo page!\nCadastre 5/Estatus social\nCadastre 6/La Casa del Comú\nELS PROHOMS DE PREMIÀ\nÉs igualment interessant destacar la presència de propietaris que no habitaven a Premià, sinó a ciutats. En aquest sentit val la pena parlar de dos Ciutadans Honrats, Monsalvo i Partellà; del mercader P. Duran, d'un vidrier, de dos taverners; tots ells de Barcelona, i per últim, del Burgès de Perpinyà, Coll i Coli.\nTots ells exemplifiquen els canvis que s'estan produint en la societat urbana de la Barcelona del XVI i del XVII, en constant moviment, cap a la formació de la burgesia i caracteritzada per una activitat econòmica independent, lligada al comerç, a la indústria o a una professió. La diversificació d'inversions en activitats com els arrendaments públics de serveis, negocis marítims, importacions - exportacions, les assegurances o la indústria afavoreixen la tendència d'ascensió social i del procés d'ennobliment d'algunes famílies barcelonines. És el cas dels Ciutadans Honrats de Barcelona.\nDetentar aquest títol, hereditari, permetia l'accès als últims escalafons de la noblesa terratinent i conseqüentment gaudir de tota una sèrie de privilegis com l'excempció del pagament del cadastre personal i de la càrrega d'allotjament de la tropa.\nTenim doncs, burgesos que tenen propietats a Premià i viuen a ciutat. No oblidem que posseir una propietat rural incrementava les possibilitats d'aconseguir hipoteques i altres tipus de crèdits.\nPot ser aquest, per exemple, el cas de Pere Moles que als voltants de l'any 1737 va adquirir el mas Botey. Moles posseïa indústries tèxtils al Llobregat i exportava els seus productes a les colònies americanes.\nEn tot cas, van ser els prohoms, els possessors de terres els qui van conformar la capa més alta de la població, ocupant els càrrecs de major poder i protagonitzant el moviment cap a la municipalitat. De nou, tenim en Partellà (antic propietari de can Verboom) que sent alcalde, va presentar el seu fill perquè el rellevés en el càrrec, com era costum. O també Franquesa, alcalde, que va ser enterrat davant de l'altar major de l'església parroquial de Sant Pere.\nArgimon, Botey, Castellar, Colomer, Cisa, Dorca, Duran, Figueres, Font, Franquesa, Lena, Loret, Oller, Partellà, Pi, Ponceta, Rafard, Riera, Riquer, Rosselló, Roca, Soler, Tay, Tió...\nCom hem vist a la taula, no podem deixar de banda però que la iniciativa d'aquesta transformació econòmica es limitava a un percentatge molt baix de la població i que s'inseria en una societat eminentment rural i econòmicament precària.\nTorna a pàgina principal


Comadira i el compàs (Miquel Àngel Llauger)\n2 min. 16/02/2018 18:35\n260x366 Comadira i el compàs Comadira i el compàs\nNarcís Comadira és un dels nostres principals poetes vius, i és l’autor de títols tan inoblidables com 'Rèquiem' (1984), 'Enigma' (1985) i 'En quarantena' (1990). ¿És just que els nous lliuraments d’un poeta que ens ha donat tant siguin valorats en comparació al seu període de plenitud? Amb Comadira, hi ha una certa tendència a fer-ho. D’aquest 'Manera negra', però, diria el mateix que dels anteriors 'Llast' o 'Lent': “A músic vell, sempre li queda el compàs”, o “On hi ha hagut foc, sempre queda el caliu”, que són dos equivalents catalans que he trobat per a aquella frase castellana que diu que 'quien tuvo retuvo'.\nCom els esmentats 'Llast' o 'Lent', 'Manera negra' es presenta com un aplec breu de les peces que el poeta ha fet al llarg d’uns cinc anys. No hi ha massa pla de conjunt, però això no és un retret: la unitat essencial del gènere és el poema, no el recull. I d’aquestes unitats bàsiques, el llibre d’en Comadira ens en dóna un bon grapat que mostren que sí, que el músic segueix dominant el compàs. Poemes que podrien figurar en una antologia del gironí, i això és dir molt. Potser no tant els poemes d’aparença més programàtica o ambiciosa, sinó aquelles peces petites, pulcres, del Comadira que es mou entre la melangia i la felicitat descoberta en un traç d’una vella pintura o en un matís de la claror del capvespre.\nM’agrada, per exemple, un poema dedicat a la lletra anglesa, la tipografia elegant que fa pensar en velles participacions de noces o en etiquetes de pot de confitura. I m’agrada ‘La guerra dels cent anys’, un poema rotund obre la maledicció de la guerra. I també ‘Tarda de setembre’, que és el Comadira de sempre, el que descriu una tarda feliç “envoltada d’un lleu perfum d’engany”, i que ho fa en una peça singularment rodona . O ‘Lucca’, un paisatge toscà que acaba, una mica sentenciós, amb aquests versos: “Lloar la vida és lloar l’alegria. / Amb tot, és la tristesa qui ens alleta”. Si us agrada Narcís Comadira, ja ho sabeu: hi ha hagut foc, i encara queda caliu. Per molts d’anys.


Coneix-nos | Salesians Ciutadella\nTenim una visió cristiana del món; formant persones per a la justícia, la solidaritat, la fraternitat, la pau…\nTotes les nostres etapes, des d’Infantil fins a Secundària, estan concertades, acollint-nos a la financiació pública d’acord amb les lleis per garantir la gratuïtat de l’educació.\nFormam part de la xarxa de centres educatius salesians presents a 132 països. Seguim la inspiració i exemple de Sant Joan Bosco, actualitzant permanentment el seu sistema educatiu.\nDes de l’any 1889, Calós està present a Ciutadella per oferir una educació de qualitat amb una identitat pròpia: la del carisma salesià.\nLes escoles de la Inspectoria salesiana Maria Auxiliadora tenim com a missió oferir una educació integral de qualitat, basada en els valors de l’Evangeli i el sistema educatiu de Don Bosco, buscant la formació de totes les dimensions de la persona.\nEn aquest procés educatiu, la comunitat educativo-pastoral, proposa un model de creixement i desenvolupament personal que orienta a la trobada amb Jesucrist.\nAquesta oferta expressa la voluntat de comprometre’s en una atenció acollidora i personalitzada de l’alumnat amb especial dedicació a les persones més desafavorides en unes escoles obertes i populars, compromeses amb la millora contínua i amb l’entorn social.\nSobre la nostra identitat\nUn aspecte que caracteritza una escola salesiana és l’acollida incondicional i l’ambient de família. T’asseguram que et sentiràs com a casa. Per fer-ho possible, et podràs involucrar en l’escola: col·laboracions en els projectes, celebracions, tallers, APIMA, etc. a part de totes les possibilitats que t’ofereix l’Obra Salesiana de Ciutadella.\nPassaràs a formar part d'un gran projecte\nEls Salesians estem a més de 130 països del món i ens organitzam per inspectories. En el nostre cas, formam part de la Inspectoria M. Auxiliadora, que agrupa un total de 59 centres, 3.374 professors i 49.243 alumnes a l’àrea mediterrània de la península.\nLes nostres escoles vetllen la coordinació i la feina conjunta entre tots els centres com a parts imprescindibles d’un projecte major, sumant esforços per donar qualitat i valor al nostre projecte educatiu.\nPreparant per al futur\nCultura de l’aprenentatge\nCultura de l’aprenentatge i de la millora contínua com a font de satisfacció personal.\nDiàleg intercultural, oberts a aprendre i valorar visions diverses.\nCura i sensibilitat vers el medi ambient .\nParticipació activa dels membres de la comunitat educativa pastoral.\nCooperació com a aportació de cadascú al grup amb el millor de si mateix/a.\nCompartim un projecte educatiu-pastoral comú, que dona cohesió i coherència a l’actuació de tots els membres de la comunitat educativa-pastoral.\nConfiança en el jovent\nConfiança incondicional en el jovent, protagonista del seu procés educatiu.\nResponsabilitat professional l dels educadors i treballadors del centre.\nRespecte com a norma de conducta de tots els membres de la comunitat educativa pastoral.\nCompromís i atenció\nCompromís i atenció preferent a l’alumnat i famílies més necessitades.\nCoherència personal amb els valors institucionals.\nFormació i actualització contínua dels educadors/es.\nI tot el que encara ha d'arribar...\nCreiem que l’escola ha de respondre als canvis que viu la societat. És per açò que som una escola que aprèn i progressa, alhora que ensenya, creativa, amb voluntat d’innovació i millora contínua.\nT’ho posam fàcil\nServei d'escola matinera\nServei d’escola matinera per alumnat de Primària.\nServei de menjador escolar tots els dies lectius del curs.\nPodràs estar al dia de tot el que passa a l’escola amb les informacions que podràs trobar al web o directament al teu correu o mòbil: comunicats, newsletter, informacions d’interès, etc.\nL’aplicació del Govern de les Illes Balears que ens permet la gestió educativa: missatges, justificació de faltes, retards, notes, etc.\nL’atenció a les famílies com a base principal per a l’educació dels nostres fillets/es i adolescents. Disposareu de diversos moments de trobada amb tutores, tutors, professorat, orientació, etc.\nL’escola disposa d’àmplies i diverses instal·lacions per poder oferir el millor servei a cada etapa. Et convidem a venir i a descobrir-ho en primera persona.\nAula de música i psicomotricitat\nAules de plàstica\nDespatxos i departaments\nResidència dels Salesians\nAules de llengües\nSeu dels Antics Alumnes\nMolt més que una escola…\nL’escola de Calós és només una part de l’Obra Salesiana de Ciutadella. I és que quan tries aquesta escola per als teus fills o filles, realment tens l’opció de triar molt més. Calós és una casa plena de vida, que els acull i els ajuda a créixer com a persones en múltiples ambients, alhora que els guia i els acompanya. Aquest aspecte, sens dubte, té un valor afegit a la nostra oferta educativa.\nSobre les etapes educatives\nVine a Secretaria, escriu-nos un correu o telefona al 971 38 01 00 i demana una entrevista.\nEscriu-nos i et resoldrem els dubtes que tenguis\nAccept la política de privacitat del centre.\nGràcies per interessar-te pel nostre centre!


13 abril 2021 01:14\nA les Balears, amb el 93,65 per cent dels vots escrutats, el PSOE guanya les eleccions europees amb el 29,36 per cent dels vots, seguits del PP amb el 21,04 per cent i Cs, amb l'11,83 per cent.\nAixí mateix, li segueixen Podem, amb el 10,52 per cent; VOX, amb el 7,69 per cent; ER-Ara Repúbliques, amb el 4,84 per cent; i El PI, amb el 3,81 per cent.\nEn els comicis de 2015, el PP va guanyar les eleccions europees amb el 27,45 per cent dels vots, enfront del 22,02 registrat pel PSIB; el 10,31 per cent de Podem; el 8,86 per cent d'AGE.\nNo hi va haver eleccions europees el 2015, perquè aquestes eleccions són cada 5 anys. Us hi hauríeu de fixar una mica més.


Els pisos amb protecció oficial del carrer de Floridablanca s’entregaran abans de finalitzar l’any 2009 - Ajuntament de Mataró\nEls pisos amb protecció oficial del carrer de Floridablanca s’entregaran abans de finalitzar l’any 2009\ndimecres 04 novembre 2009\nL’alcalde de Mataró, Joan Antoni Baron, el regidor d’Habitatge, Francesc Teixidó, i el president de PUMSA, Ramon Bassas, han visitat avui els habitatges amb protecció oficial en règim general del carrer de Floridablanca 114, a l’àmbit de Can Gassol.\nEls 21 habitatges amb protecció oficial, situats al carrer de Floridablanca, tenen accés per la nova plaça de la Pepa Maca, 7. Les obres estan promogudes per l’empresa municipal Promocions Urbanístiques de Mataró, SA (PUMSA) i els habitatges són gestionats per la seva filial, Prohabitatge Mataró.\nAquests pisos van ser adjudicats mitjançant sorteig públic amb plaça d’aparcament i traster vinculats, i els seus preus oscil·laven entre els 147.000 i 171.000 euros.\nLa signatura dels contractes de compra-venda, així com el lliurament de les claus està previst que es realitzi abans de finals d’any. D’aquesta manera, els adjudicataris podran entrar-hi a viure abans que comenci el 2010.\nCaracterístiques dels habitatges\nEls 21 habitatges amb protecció oficial en règim general, que suposen un 20% de la superfície construïda, estan situats en un immoble amb planta baixa destinada a equipament més tres plantes pis.\nEls habitatges tenen 2 i 3 dormitoris i superfícies útils d’entre 54 i 65 m2, tots ells amb plaça d’aparcament i traster.\nTots els habitatges compten amb instal·lacions centralitzades de producció d’aigua calenta mitjançant plaques solars, situades a la teulada de l’edifici. A més, els habitatges disposen de calefacció per terra radiant.\nUrbanització del sector de Can Gassol\nLes obres d’urbanització de Can Gassol consten de 101 habitatges, 21 dels quals són de caràcter protegit en règim general, 10 protegits a preu concertat i 70 de caràcter lliure. També hi ha locals d’equipament i un aparcament amb 147 noves places.\nAquesta actuació, juntament amb el nou espai públic interior enmig dels edificis d’habitatges, forma part del projecte d’urbanització UA-80 Can Gassol, aprovat per l’Ajuntament el novembre de 2006.\nDos nous equipaments pel barri\nL’àmbit de Can Gassol acollirà dos nous equipaments municipals finançats pel Fons Estatal d’Inversió Local (FEIL).\nPer una banda, situat a la planta baixa dels habitatges de PUMSA, s’hi està construint un casal per a la gent gran, amb la finalitat de complementar les necessitats del sector de l’Escorxador. L’accés principal a l’equipament municipal serà a nivell de la vorera, pel carrer de Floridablanca.\nPer altra banda, s’està construint un centre de creació d’arts escèniques situat al nou espai públic que queda enmig de les promocions d’habitatges. Ambdós equipaments estaran acabats abans de finalitzar l’any.


AQUATERRACLUB: Cursos, passejos i excursions en kayak al pant� de Sau\nAquaterraclub us ofereix cursos, passejades i excursions en kayak per l’embassament de Sau i la Costa Brava, guiats sempre per monitors titulats per la RFEP (Reial Federació Espanyola de Piragüisme). Passeig per l’embassament de Sau (1h 30 min.) Passeig en kayak que ens portarà fins al Campanar de Sau. L’activitat inclou una sessió de preparació per aprendre les nocions bàsiques de navegació.\nExcursió per l’embassament de Sau (2h 30 min.) Aquesta és una activitat ideal pels que no només voleu provar de navegar en kayak. Amb aquesta excursió descobrireu l’autèntica sensació de navegar en aquestes embarcacions, a més de descobrir alguns racons molt especials de l’embassament de Sau. L’activitat inclou una sessió de preparació per aprendre les nocions bàsiques de navegació. 2 persones\nDescens per l’embassament de Sau (6 – 7 hores)\nAquesta ruta en kayak comença a la capçalera de l’embassament i el ressegueix durant 16 quilòmetres fins arribar al nostre embarcador. Durant el recorregut passarem molt a prop del monestir de Sant Pere de Casserres, el Salt del Cabrit, la Riera de les Gorgues i d’altres racons de la Vall. També ens aproparem al Campanar de Sau símbol inequívoc d’aquest paisatge. L’activitat inclou una sessió de preparació per aprendre les nocions bàsiques de navegació, transport i dinar tipus pícnic. L’inici de l’activitat és a les 9:00 h.\n4 a 10 persones\nCursos d’iniciació en kayak a l’embassament. (3 o 6 hores)\nSi el que voleu és aprofundir en la navegació en kayak, el què necessiteu és fer un curs d’iniciació. AQUATERRACLUB t’ofereix dues opcions: un curs de 3 hores per iniciar-te ràpidament, o bé un curs de 6 hores per adquirir coneixements més avançats sobre la tècnica i el control de l’embarcació\nExcursió en kayak per la Costa Brava (3 hores) Sant Feliu de Guíxols\nL’excursió la comencem a la platja de Sant Pol i ens dirigim cap a una espectacular zona d’entrants, cales i coves d’extraordinària bellesa. Passarem per la Cova de la Catedral, la Cova dels Rat-penats, Cala Fonda o Cala Massot, fins arribar als Secaïns i la Punta del Molar. (Aquesta activitat no es realitza el mes d’agost)\nPreus indicats per persona. Cal fer reserva per realitzar qualsevol d’aquestes activitats.\nSortides amb lluna plena, excursions puntuals i d’altres activitats en kayak, les podreu trobar al calendari de sortides.\nSLACKLINE Nova activitat per posar a prova el vostre equilibri.\nPACKS ALLOTJAMENT Allotjaments al cor del Parc Natural Guilleries Savassona.\nCondicions de contractació d'activitats - Condicions de pagament Aquaterra Club C/ Santa Maria, 5 - 08519 - Vilanova de Sau - Osona- Tel. 620 762 432 - info@aquaterraclub.com avis legal


Badanotis :: El nou equip de govern municipal inicia una sèrie de trobades amb els treballadors i treballadores de l’Ajuntament\nEl nou equip de govern municipal inicia una sèrie de trobades amb els treballadors i treballadores de l’Ajuntament\nL’alcaldessa de Badalona, Dolors Sabater, els ha explicat la nova configuració de l’organigrama municipal i els ha demanat la seva implicació per fer possible 'l’aplicació d’un nou model de gestió transversal'\nRedacción - 16/06/2015 04:17\nEl nou equip de govern municipal badaloní ha iniciat aquest dilluns una sèrie de trobades amb els treballadors i treballadores de l’Ajuntament. Aquestes reunions han començat per l'edifici d'oficines municipal El Viver on es concentra la majoria d'àrees municipals i els serveis d'atenció a la ciutadania.\nLes reunions s'han celebrat de forma informal en cadascuna de les sis plantes de l'edifici El Viver. En el decurs de les trobades, l'alcaldessa, Dolors Sabater, els hi ha presentat els nous regidors i regidores que formen el nou equip de Govern i ha explicat a grans trets la nova configuració de l'organigrama municipal. Dolors Sabater ha demanat la implicació dels treballadors municipals per fer possible l'aplicació "d'un nou model de gestió transversal i transparent" durant aquest mandat.\nAl llarg dels pròxims dies, l'equip de Govern municipal continuarà amb aquesta ronda de contactes amb els treballadors de l'Ajuntament que desenvolupen la seva feina a la resta d'edificis municipals.\nD'altra banda, aquest dimarts, l'alcaldessa de Badalona, Dolors Sabater (acompanyada pels tinents d'alcalde Jose Téllez, Oriol Lladó i Àlex Mañas, i altres regidors del Govern municipal) visitarà la seu de la Plataforma d'Afectats per la Hipoteca (PAH) d'aquesta ciutat, ubicada a la plaça de Ramon Berenguer III, s/n. Aquesta primera visita del nou Govern municipal a una entitat de la ciutat té com a objectiu atendre i conèixer personalment les queixes i demandes d'aquesta plataforma i mostrar "el suport i el compromís del nou equip per treballar a favor dels col·lectius més vulnerables".\nPrèviament, faran una visita a les instal·lacions del CAP Nova Lloreda amb l'objectiu de tenir un primer contacte amb els treballadors de la sanitat pública de la ciutat.